biswa921/orwiki-latest-pages-articles-raw huggingface dataset:
ରେଖା ଦାସ

ରେଖା ଦାସ ଜଣେ ଭାରତୀୟ କନ୍ନଡ଼ ଭାଷାଭାଷୀ କଥାଚିତ୍ର ଅଭିନେତ୍ରୀ । ତାଙ୍କ ଅଭିନୀତ କିଛି ଉଲ୍ଲେଖନୀୟ କଥାଚିତ୍ର ହେଉଛି ଶ୍ୱେତାଗ୍ନୀ (୧୯୯୧(, ଶାନ୍ତି କ୍ରାନ୍ତି (୧୯୯୧) ଓ ହୁବୁ ହନ୍ନୁ (୧୯୯୩)

 ବ୍ୟକ୍ତିଗତ ଜୀବନ 
ସେ କଥାଚିତ୍ର ନିର୍ଦ୍ଦେଶକ ଓ ପ୍ରଯୋଜକ ଓମ ପ୍ରକାଶ ରାଓଙ୍କୁ ବିବାହ କରିଥିଲେ ଏବଂ ତାଙ୍କ ଝିଅ ଶ୍ରଭ୍ୟା ମଧ୍ୟ ଜଣେ ଅଭିନେତ୍ରୀ ।

 କ୍ୟାରିଅର୍ 
ରେଖା ଦାସ ୬୫୦ରୁ ଅଧିକ କଥାଚିତ୍ର ଏବଂ ଅନେକ କନ୍ନଡ଼ ଦୂରଦର୍ଶନ ଧାରାବାହିକରେ କାମ କରିଛନ୍ତି । ସେ କମେଡ଼ିଆନ୍ ତେନିଷ କ୍ରିଷ୍ଣାଙ୍କ ସହ ଶହେରୁ ଅଧିକ କଥାଚିତ୍ରରେ ଅଭିନୟ କରିଛନ୍ତି ।

 ଉଲ୍ଲେଖନୀୟ କଥାଚିତ୍ର 

 ରୁଦ୍ର ତାଣ୍ଡବ (୧୯୯୦)
 ମୃତ୍ୟୁଞ୍ଜୟ (୧୯୯୦)
 ଗୋପୀ କ୍ରିଷ୍ଣା (୧୯୯୨) 
 ମାଲାଶ୍ରୀ ମାମାଶ୍ରୀ (୧୯୯୨)
 କର୍ପୂରଦା ଗୋମ୍ବେ (୧୯୯୬)
 ଅମ୍ମାବ୍ରା ଗଣ୍ଡ (୧୯୯୭) 	
 ଅର୍ଜୁନ ଅଭିମନ୍ୟୁ (୧୯୯୮)
 ଫ୍ରେଣ୍ଡସ୍ (୨୦୦୨)
 ମୌର୍ୟ (୨୦୦୪)
 ଗଡ୍ ଫାଦର୍ (୨୦୧୨)
 ଆର୍ୟନ୍ (୨୦୧୪)

 ଆଧାର 

 ବାହାର ଲିଙ୍କ୍ 

 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:କନ୍ନଡ଼ କଥାଚିତ୍ର ଅଭିନେତ୍ରୀ
ଶ୍ରେଣୀ:କନ୍ନଡ଼ ଲୋକ
ଶ୍ରେଣୀ:ଭାରତୀୟ ଅଭିନେତ୍ରୀ
ଡେଲିଭରି ବୟ

ଡେଲିଭରି ବୟ ୨୦୨୩ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଜ୍ୟୋତି ରଞ୍ଜନ ମହାନ୍ତି ଏହି କଥାଚିତ୍ରଟିର ପ୍ରଯୋଜନା କରିଥିଲେ} ଓ କାହାଣୀ ରଚନା କରିଥିଲେ । ଏହି କଥାଚିତ୍ରଟିର ସଂଳାପ ରଚନା କରିଥିଲେ ଦୀପକ ଜେନା ।  ଅଶ୍ୱିନୀ ତ୍ରିପାଠୀ ଏହି କଥାଚିତ୍ରଟିର ଚିତ୍ରନାଟ୍ୟ ଲେଖିଥିଲେ ଏବଂ ନିର୍ଦ୍ଦେଶନା ଦେଇଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଶୈଳେନ୍ଦ୍ର ସାମନ୍ତରାୟ, ପ୍ରିୟମ୍ବଦା ସ୍ୱାଇଁ, ବୁଦ୍ଧାଦିତ୍ୟ ମହାନ୍ତି ଓ ସୂର୍ଯ୍ୟମୟୀ ମହାପାତ୍ର । ଚୌଧୁରୀ ବିକାଶ ଦାସ, ଜୀବନ ପଣ୍ଡା, ଶକ୍ତି ବରାଳ, ସରୋଜ ଦାସ, ବିନାୟକ ମିଶ୍ର, ସୁଶାନ୍ତ ଦାଶ ମହାପାତ୍ର, ପୁପୁଲ ଭୂୟାଁ, ଅରମାନ ମହାନ୍ତି, ସାନ୍ତୁ ନିଜେ, ଗୁଡ୍ଡୁ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

ଏହି କଥାଚିତ୍ରଟି ୨୦୨୩ ମସିହାର ଅପ୍ରେଲ ୭ ତାରିଖରେ ପ୍ରେକ୍ଷାଳୟରେ ମୁକ୍ତିଲାଭ କରିଥିଲା । ଏହାର ପ୍ରିମିୟର୍ କଟକସ୍ଥିତ ମହାରାଜା ହଲ୍‌ରେ ହୋଇଥିଲା, ଯେଉଁଠି ରାଜ୍ୟପାଳ ଗଣେଶୀ ଲାଲ ଉପସ୍ଥିତ ଥିଲେ । ମୁକ୍ତିଲାଭ କରିବା ପୂର୍ବରୁ ଓଡ଼ିଶା ସରକାର ଏହାକୁ କରମୁକ୍ତ କରିବା କଥା ଘୋଷଣା କରିଥିଲେ । ଏହି କଥାଚିତ୍ରଟିର କାହାଣୀ ଦୁର୍ଗା ପ୍ରସାଦ ନାୟକ ନାମକ ଜଣେ ଡେଲିଭରି ବୟଙ୍କ ଉପରେ ଆଧାରିତ ।

ଅଭିନୟ
 ଶୈଳେନ୍ଦ୍ର ସାମନ୍ତରାୟ
 ପ୍ରିୟମ୍ବଦା ସ୍ୱାଇଁ
 ବୁଦ୍ଧାଦିତ୍ୟ ମହାନ୍ତି
 ସୂର୍ଯ୍ୟମୟୀ ମହାପାତ୍ର
 ଚୌଧୁରୀ ବିକାଶ ଦାସ
 ଜୀବନ ପଣ୍ଡା
 ଶକ୍ତି ବରାଳ
 ସରୋଜ ଦାସ
 ବିନାୟକ ମିଶ୍ର
 ସୁଶାନ୍ତ ଦାଶମହାପାତ୍ର
 ପୁପୁଲ ଭୂୟାଁ
 ଅରମାନ ମହାନ୍ତି
 ସାନ୍ତୁ ନିଜେ
 ଗୁଡ୍ଡୁ

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବୈଦ୍ୟନାଥ ଦାଶ ଏବଂ ନବ୍ସ ଓ ସରୋଜ । ନିର୍ମଳ ନାୟକ, ଅରୁଣ ମନ୍ତ୍ରୀ, ସୂର୍ଯ୍ୟ ମହାପାତ୍ର, ଉସ୍ତାଦ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ସତ୍ୟଜିତ ପ୍ରଧାନ, ହ୍ୟୁମାନ ସାଗର, ଅସୀମା ପଣ୍ଡା, ଋତୁରାଜ ମହାନ୍ତି ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ । ୧୦ ଜାନୁଆରୀ ୨୦୨୩ରେ ଏହି କଥାଚିତ୍ରଟି ଗୀତଗୁଡ଼ିକ ମୁକ୍ତିଲାଭ କରିଥିଲା ।

ଗୀତ

 ବିବାଦ 
ମୁକ୍ତିଲାଭ କରିଥିବା କିଛିଦିନ ପରେ ଏହି କଥାଚିତ୍ରର ପ୍ରଯୋଜକ ପ୍ରେକ୍ଷାଳୟ ବିରୋଧରେ କିଛି ବିବାଦୀୟ ମନ୍ତବ୍ୟ ଦେବାରୁ କଟକ ମହାରାଜ ହଲ୍‌ରେ ଏହାର ପ୍ରଦର୍ଶନ ବନ୍ଦ କରାଯାଇଥିଲା ।

ଆଧାର

ବାହାର ଆଧାର
 

ଶ୍ରେଣୀ:୨୦୨୩ର ଓଡ଼ିଆ କଥାଚିତ୍ର‌
ପ୍ରୋଟିନୁରିଆ

ପ୍ରୋଟିନୁରିଆ କୁହାଯାଏ ଯେତେବେଳେ ମୂତ୍ରରେ ଅତ୍ୟଧିକ ପ୍ରୋଟିନର ଉପସ୍ଥିତି ମିଳେ । ଏହାଦ୍ୱାରା ପରିସ୍ରା ଫେଣଯୁକ୍ତ ହୋଇପାରେ । ରୋଗ ଜଟିଳ ହେଲେ ଗୋଡ ଫୁଲିଯିବା, ହୃଦ ରୋଗ, ରକ୍ତ ଜମାଟ ବାନ୍ଧିବା ଏବଂ ମାଂସପେଶୀ ହ୍ରାସ ହୋଇପାରେ।  ଏହାକୁ କ୍ଷଣସ୍ଥାୟୀ ଏବଂ ସ୍ଥାୟୀ ଭାବରେ ବିଭକ୍ତ କରାଯାଇପାରେ | 

କ୍ଷଣସ୍ଥାୟୀ କାରଣଗୁଡ଼ିକରେ ମୂତ୍ରାଙ୍ଗ ସଂକ୍ରମଣ, ଜ୍ୱର, ବ୍ୟାୟାମ, ଗର୍ଭଧାରଣ ଏବଂ ଦୀର୍ଘ ସମୟ ପର୍ଯ୍ୟନ୍ତ ଗୋଟିଏ ପାଦରେ ଠିଆ ଯୋଗୁ ହୋଇପାରେ । ମୂତ୍ରରେ ବାହାରିବା ପୁଷ୍ଟିସାର କ୍ଷୟ ହେବା ହେଉଛି ବୃକ୍‌କ ନଷ୍ଟ ହେବାର ସଙ୍କେତ; ରୋଗର ଗମ୍ଭୀରତା ସହିତ ପୁଷ୍ଟିସାର କ୍ଷୟ ଜଡ଼ିତ ଥାଏ । ଏଥିରେ ଗ୍ଲୋମେରୁଲୋନେଫ୍ରାଇଟିସ୍, କେତେକ ଔଷଧ, ମଧୁମେହ, ହୃଦ୍‌ପାତ, ଉଚ୍ଚ ରକ୍ତଚାପ ଏବଂ ମାୟେଲୋମା ଅନ୍ତର୍ଭୁକ୍ତ ହୋଇପାରେ। 

ସାଧାରଣତ ମୂତ୍ରରେ ୧୫ ମିଗ୍ରା/ ମିମୋଲ କିମ୍ବା ୧୫୦ମିଗ୍ରା/ 24 ଘଣ୍ଟା ପୁଷ୍ଟିସାର ଥାଏ । ୪୫ରୁ ୫୦ ମିଗ୍ରା/ ମିମୋଲରୁ ଅଧିକ ପରିସ୍ରା ପ୍ରୋଟିନ୍ -କ୍ରିଏଟିନାଇନ୍ ଅନୁପାତ (ୟୁପିସିଆର/ UPCR) କିମ୍ବା 30 ମିଗ୍ରା / mmolରୁ ଅଧିକ ପରିସ୍ରା ଆଲବୁମିନ- କ୍ରିଏଟିନାଇନ୍ ଅନୁପାତ (ୟୁଏସିଆର/ UACR) ଭାବରେ ପ୍ରୋଟିନୁରିଆକୁ ବ୍ୟାଖ୍ୟା କରାଯାଇଛି । ପରିସ୍ରାରେ ରକ୍ତ ଉପସ୍ଥିତ ନହେବା କିମ୍ବା ୟୁପିସିଆର ୧୦୦ମିଗ୍ରା/ ମିମୋଲରୁ ଅଧିକ ନହେବା ପର୍ଯ୍ୟନ୍ତ ସାଧାରଣତଃ ଅଧିକ ଅନୁସନ୍ଧାନ ଆବଶ୍ୟକ ହୁଏ ନାହିଁ । ଗୁରୁତର ପ୍ରୋଟିନୁରିଆ (> ୩୫୦ ମିଗ୍ରା/ ମିମୋଲ କିମ୍ବା ୩.୫ଗ୍ରା/ ୨୪ ଘଣ୍ଟା) ଥିଲେ ତାହାକୁ ନେଫ୍ରୋଟିକ୍ ସିଣ୍ଡ୍ରୋମ ଭାବରେ ବ୍ୟାଖ୍ୟା କରାଯାଇଛି । ଯେଉଁମାନଙ୍କର ନିର୍ଜଳନ ଅଛି, ସେମାନଙ୍କର ପରୀକ୍ଷା ମିଥ୍ୟା ସକରାତ୍ମକ ହୋଇପାରେ ।

ବୟସ୍କମାନଙ୍କଠାରେ ପ୍ରୋଟିନୁରିଆ ଅପେକ୍ଷାକୃତ ସାଧାରଣ, ପ୍ରାୟ ୨୦% ଲୋକଙ୍କଠାରେ ଦେଖାଯାଏ ।  ଯେଉଁମାନଙ୍କର ସକରାତ୍ମକ ପରିସ୍ରା ଡିପଷ୍ଟିକ୍ ଥାଏ, ସେମାନଙ୍କ ମଧ୍ୟରୁ ୨%ରୁ କମ୍ ଗୁରୁତର ଥାଏ । ଜାପାନରେ ଲୋକମାନେ ଏହି ଅବସ୍ଥା ପାଇଁ ରୁଟିନ ସ୍କ୍ରିନିଂ କରନ୍ତି ।

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
କୋଲେଷ୍ଟିରାମାଇନ

କୋଲେଷ୍ଟିରାମାଇନ, ଏକ ବେପାର ନାମ କ୍ୱେଷ୍ଟ୍ରାନ୍, ଯାହା ବିଲିଆରି ଅବରୋଧ, ଯକୃତ ରୋଗ, ଉଚ୍ଚ ଲିପିଡ ସ୍ତର ଏବଂ କେତେକ ପ୍ରକାର କ୍ରନିକ ତରଳ ଝାଡ଼ା ରୋଗମାନଙ୍କର ଚିକିତ୍ସାରେ ବ୍ୟବ‌ହୃତ ଏକ ଔଷଧ ।  ଉଚ୍ଚ ଲିପିଡ ସ୍ତର ପାଇଁ ଏହା ଷ୍ଟାଟିନ୍ ପରେ ଏକ ଦ୍ୱିତୀୟ ଧାଡ଼ିର ଚିକିତ୍ସା । ବିଲିଆରି ଅବରୋଧରେ ଏହା ଗଲୁ ଉପଶମ କରିବାକୁ ବ୍ୟବହୃତ ହୁଏ । ଏହା ପାଟିରେ ଦିଆଯାଏ |  

ପାର୍ଶ୍ୱ ପ୍ରତିକ୍ରିୟାରେ ପେଟରେ ଅସୁବିଧା, ବୁକୁଜ୍ୱାଳା, ଅଇ, ଅତ୍ୟଧିକ ଅନ୍ତନଳୀ ଗ୍ୟାସ ଏବଂ କୋଷ୍ଠକାଠିନ୍ୟ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଚର୍ବିରେ ଦ୍ରବୀଭୂତ ଜୀବସାର ଅଭାବ, ଓଷ୍ଟିଓପୋରୋସିସ୍ ଏବଂ ହାଇପରକ୍ଲୋରେମିକ୍ ଏସିଡୋସିସ୍ ହୋଇପାରେ । ଗର୍ଭାବସ୍ଥାରେ ସୁରକ୍ଷା ଅସ୍ପଷ୍ଟ ଅଟେ ।  ଏହା ଏକବାଇଲ ଏସିଡ୍ ସିକ୍ୱେଷ୍ଟ୍ରାଣ୍ଟ, ଯାହା ପାକ-ଅନ୍ତନଳୀରେ   ପିତ୍ତ ସ‌ହିତ ସଂଯୁକ୍ର ହେବାକୁ ରୋକିଦିଏ । କମ୍ ପିତ୍ତ ଏସିଡ୍ ଯୋଗୁ ଯକୃତରେ କମ୍ କୋଲେଷ୍ଟେରୋଲ  ଉତ୍ପାଦନ ହୁଏ ।

୧୯୭୩ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ କୋଲେଷ୍ଟିରାମାଇନ ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ ପ୍ରତି ୪ ଗ୍ରାମର ୫୦ ମାତ୍ରାର ମୂଲ୍ୟ ୨୦୨୧ ସୁଦ୍ଧା ପ୍ରାୟ £୧୧ ଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ 20 ଡଲାର ଅଟେ ।

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
ନିରଞ୍ଜନା ଅନୁପ

ନିରଞ୍ଜନା ଅନୁପ ଜଣେ ଭାରତୀୟ ଅଭିନେତ୍ରୀ ଯିଏକି ମାଲାୟାଲମ୍ କଥାଚିତ୍ର ଜଗତରେ ମୁଖ୍ୟତଃ ଅଭିନୟ କରନ୍ତି । ସେ ଜଣେ ତାଲିମପ୍ରାପ୍ତ ଭାରତନାଟ୍ୟମ ଓ କୁଚିପୁଡ଼ି ନୃତ୍ୟଶିଳ୍ପୀ ।

 ପେଷା 
୨୦୧୫ ମସିହାରେ ସେ ଅଭିନୟ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲା ଲୋହମ୍, ଯେଉଁଥିରେ ସେ ଅଭିନେତା ମୋହନଲାଲଙ୍କ ସହିତ ଅଭିନୟ କରିଥିଲେ । ସେ ଡବିଂ କଳାକାର ଭାବରେ କାମ କରିବା ସହିତ କିଛି କ୍ଷୁଦ୍ର ଚଳଚ୍ଚିତ୍ରରେ ଅଭିନୟ କରିଥିଲେ ।

 ଅଭିନୀତ କଥାଚିତ୍ର 
ବର୍ଷ କଥାଚିତ୍ର ଭୂମିକା ମନ୍ତବ୍ୟ ଆଧାର ୨୦୧୫ ଲୋହମ୍ ମାଇତ୍ରି  ୨୦୧୭ ପୁଥାନ ପାନମ ମିଆ  ଗୁଡାଲୋଚାନା ଫିଦା  ସି/ଓ ସାଇବା ବାନୁ ଅରୁନ୍ଧତୀ  ୨୦୧୮ ଇରା ଜେନିଫର୍  କାଲା ଭିପ୍ଲାଭମ୍ ପ୍ରଣୟମ୍ | ଆୟଶା ଅହମ୍ମଦ  ବି.ଟେକ୍ ଅନନ୍ୟା ବିଶ୍ୱନାଥ  ୨୦୨୧ ଚତୁର ମୁଖମ୍ ସଫିୟା  ୨୦୨୨ କିଙ୍ଗ୍ ଫିସ୍ ମଲ୍ଲିକା ଏବଂ ବ୍ରିନ୍ଦା  ୨୦୨୩ ଏନକିଲୁମ ଚନ୍ଦ୍ରିକେ ଚନ୍ଦ୍ରିକା https://timesofindia.indiatimes.com/entertainment/malayalam/movie-reviews/enkilum-chandrike/movie-review/98017450.cms?from=mdr

 ଡବିଂ କଳାକାର 
ବର୍ଷ ଆଖ୍ୟା ଭାଷାଆଧାର ୨୦୨୨ ପଦ୍ମାମାଲାୟାଲମ୍ କେବଳ ଡବିଂ

 କ୍ଷୁଦ୍ର ଚଳଚ୍ଚିତ୍ର 
ବର୍ଷ ଶୀର୍ଷକ ନିର୍ଦ୍ଦେଶକ ମନ୍ତବ୍ୟ ଆଧାର ୨୦୨୦ କେ-ନଲେଜ୍ ଗ୍ରେସ୍ ଆଣ୍ଟୋନି ଅତିଥି କଳାକାର 

 ଆଧାର 

 ବାହାର ଲିଙ୍କ୍ 
 

ଶ୍ରେଣୀ:୧୯୯୯ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ମାଲାୟଲମ କଥାଚିତ୍ର ଅଭିନେତ୍ରୀ
ଶ୍ରେଣୀ:ତାମିଲ କଥାଚିତ୍ର ଅଭିନେତ୍ରୀ
ପାରିକରିବେ ଭୋଳାଶଙ୍କର ୨

ପାରିକରିବେ ଭୋଳାଶଙ୍କର ୨, ୨୦୨୩ ମସିହାରେ ଦୂରଦର୍ଶନରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସୁନିଲ କୁମାର ପଟ୍ଟନାୟକ ଓ ମୃତ୍ୟୁଞ୍ଜୟ ସାହୁ । ପ୍ରିୟବ୍ରତ ଏହି କଥାଚିତ୍ରଟିର କାହାଣୀ ରଚନା କରିଥିଲେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ମୃତ୍ୟୁଞ୍ଜୟ ସାହୁ । ସଙ୍ଗୀତକାର ପ୍ରଶାନ୍ତ ପାଢ଼ୀ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ରାକେଶ ଦେଓ ଓ ଲିପିକା ସେନାପତି । ପ୍ରଦ୍ୟୁମ୍ନ ଲେଙ୍କା, କେଦାର ମିଶ୍ର, ସୋମୁ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

ଏହି କଥାଚିତ୍ରଟି ୨୦୨୩ ମସିହାର ଅପ୍ରେଲ ୯ ତାରିଖରେ ଜୀ ସାର୍ଥକରେ ମୁକ୍ତିଲାଭ କରିଥିଲା ।

ଅଭିନୟ
 ରାକେଶ ଦେଓ
 ଲିପିକା ସେନାପତି - ଅପର୍ଣ୍ଣା
 ପ୍ରଦ୍ୟୁମ୍ନ ଲେଙ୍କା
 କେଦାର ମିଶ୍ର
 ସୋମୁ

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ପ୍ରଶାନ୍ତ ପାଢ଼ୀ । ଗୀତିକାର ନିର୍ମଳ ନାୟକ ଏହି କଥାଚିତ୍ରଟିର ଗୀତ ରଚନା କରିଥିଲେ । ଅନ୍ତରା ଚକ୍ରବର୍ତ୍ତୀ, ସ୍ୱୟମ ପାଢ଼ୀ, ସତ୍ୟଜିତ ପ୍ରଧାନ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

ଗୀତ

ଆଧାର

ବାହାର ଆଧାର
 

ଶ୍ରେଣୀ:୨୦୨୩ର ଓଡ଼ିଆ କଥାଚିତ୍ର‌
ଶ୍ରେଣୀ:ଦୂରଦର୍ଶନରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର
ଏରିଦେମା ମଲ୍ଟିଫର୍ମ

ଏରିଦେମା ମଲ୍ଟିଫର୍ମ ( EM ) ହେଉଛି ଏକ ଚର୍ମ ରୋଗ ଯେଉଁଥିରେ ଲାଲ ଦାଗ ମଝିରେ କିଛି ଦାଗ ନ ଥାଏ ଓ  ତାହା ଲକ୍ଷ ସ୍ଥାନ (ଇଂରାଜୀ ଭାଷାର target) ଭଳି ଦେଖାଯାଏ । ଏହି ରୋଗ ଚର୍ମ କିମ୍ବା ପାଟିରେ ହୋଇପାରେ । ଏଗୁଡିକ ଦୁଇ ଦିନ ମଧ୍ୟରେ ଆସେ ଏବଂ ୩ରୁ ୬ ସପ୍ତାହ ମଧ୍ୟରେ ଉପଶମ ହୋଇଯାଏ ।  ସେଗୁଡ଼ିକ ପାପୁଲି ଓ ପାଦରେ ସ୍ପଷ୍ଟ ଭାବରେ ଦେଖାଯାଏ |  ଅନ୍ୟ ଲକ୍ଷଣ ମଧ୍ୟରେ ଜ୍ୱର ଏବଂ ଗଣ୍ଠି ଯନ୍ତ୍ରଣା ହୋଇପାରେ। କେତେକଙ୍କର ବାରମ୍ବାର ଏହି ରୋଗ ହୁଏ ।

ଏହି ରୋଗର ସବୁଠାରୁ ସାଧାରଣ ଟ୍ରିଗର ହେଉଛି ହର୍ପିସ୍ ସିମ୍ପ୍ଲେକ୍ସ (ଏଚଏସଭି/HSV) ସଂକ୍ରମଣ । ଅନ୍ୟାନ୍ୟ ଟ୍ରିଗରଗୁଡିକ ମଧ୍ୟରେ ସାଇଟୋମେଗାଲୋଭାଇରସ୍, ଏପଷ୍ଟେନ୍-ବାର୍ ଭୂତାଣୁ ଏବଂ ଏସଏଆରଏସ-ସିଓଭି-୨ଭଳି ସଂକ୍ରମଣ ହୋଇପାରେ; ନନଷ୍ଟେରଏଡାଲ ଆଣ୍ଟି-ଇନଫ୍ଲାମେଟୋରୀ ଔଷଧ, ଆଣ୍ଟିବାୟୋଟିକ୍ ଏବଂ ଟିକା;  ତ‌ଥା ଅନ୍ୟାନ୍ୟ ସମସ୍ୟା ଯେପରିକି ପ୍ରଦାହଜନକ ଅନ୍ତନଳୀ ରୋଗ, ଲିଉକେମିଆ ଏବଂ ଅନ୍ୟାନ୍ୟ କର୍କଟ ରୋଗ ହୋଇପାରେ । ଅନ୍ତର୍ନିହିତ କାର୍ଯ୍ୟ ପ୍ରଣାଳୀରେ ପ୍ରତିରକ୍ଷା ପ୍ରଣାଳୀ ଜଡିତ ଥିବା ବିଶ୍ୱାସ କରାଯାଏ । ଲକ୍ଷଣ ଉପରେ ରୋଗ ନିର୍ଣ୍ଣୟ କରାଯାଏ ଏବଂ ତନ୍ତୁ ବାୟୋପ୍ସି କରି ନିଶ୍ଚିତ କରାଯାଇପାରେ ।  ଦୁଇ ପ୍ରକାର ଏହି ରୋଗ ଦେଖାଯାଏ: ଏରିଦେମା ମଲ୍ଟିଫର୍ମ ଛୋଟ ଏବଂ ଏରିଦେମା ମଲ୍ଟିଫର୍ମ ମେଜର ଅଛି ।

ସାଧାରଣତଃ ଏହି ରୋଗରେ ସ‌ହାୟକ ଚିକିତ୍ସା କରାଯାଏ ବା ଅନ୍ତର୍ନିହିତ ଟ୍ରିଗର ଉପରେ ଚିକିତ୍ସା ଆଧାରିତ ହୁଏ ।  ଯେଉଁମାନଙ୍କରେଏଚଏସଭି ଥାଏ ତାଙ୍କୁ ସନସ୍କ୍ରିନ କିମ୍ବା ଭାଲାସାଇକ୍ଲୋଭିର ବ୍ୟବହାର କରାଯାଇପାରେ । ଅଧିକ ଗୁରୁତର କ୍ଷେତ୍ରରେ କର୍ଟିକୋଷ୍ଟିରଏଡ, ଡାପସୋନ କିମ୍ବା ସାଇକ୍ଲୋସ୍ପୋରିନ ବ୍ୟବହାର କରାଯାଇପାରେ । ଫଳାଫଳ ସାଧାରଣତ ଭଲ ଅଟେ ।

ଏରିଥେମା ମଲ୍ଟିଫର୍ମ ଅସାଧାରଣ ରୋଗ ଅଟେ । ଏହା ସାଧାରଣତଃ ଜୀବନର ଦ୍ୱିତୀୟ ଏବଂ ତୃତୀୟ ଦଶକରେ ଘଟିଥାଏ । ନାରୀମାନଙ୍କ ଅପେକ୍ଷା ପୁରୁଷମାନେ ଅଧିକ ପ୍ରଭାବିତ ହୁଅନ୍ତି । ପ୍ରଥମେ ୧୮୬୦ ମସିହାରେ ଭନ ହେବ୍ରା ଏହି ରୋଗ ବିଷୟ ବର୍ଣ୍ଣନା କରିଥିଲେ। 

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
ତରୁଣ ବୋଷ

ତରୁଣ ବୋଷ (୧୪ ସେପ୍ଟେମ୍ବର ୧୯୨୮ - ୮ ମାର୍ଚ୍ଚ ୧୯୭୨) ଜଣେ ଭାରତୀୟ ଅଭିନେତା ଥିଲେ, ଯିଏକି ୧୯୬୦ ଓ ୧୯୭୦ ଦଶକରେ ହିନ୍ଦୀ କଥାଚିତ୍ର ଜଗତରେ ସକ୍ରିୟ ଥିଲେ ।

 ପ୍ରାରମ୍ଭିକ ଜୀବନ ଏବଂ ଶିକ୍ଷା 
ତରୁଣ ୧୯୨୮ ମସିହାର ସେପ୍ଟେମ୍ବର ୨୮ ତାରିଖରେ ବ୍ରିଟିଶ ଭାରତ ଅନ୍ତର୍ଗତ ନାଗପୁରରେ ଜନ୍ମଗ୍ରହଣ କରିଥିଲେ । ସେଠାରେ ସେ ସେଣ୍ଟ ଫ୍ରାନ୍ସିସ୍ ହାଇସ୍କୁଲରେ ପଢ଼ିଥିଲେ । କିଶୋର ଅବସ୍ଥାରେ ସେ ଏକ ସ୍ଥାନୀୟ ନାଟକ ସଂସ୍ଥା ସହ ଯୋଡ଼ି ହୋଇଥିଲେ ଏବଂ ନାଟକ ପରିବେଷଣ କରିଥିଲେ । ୧୫ ବର୍ଷ ବୟସରେ, ସେ ନାଗପୁରର ନୂଆ କରି ଖୋଲାଯାଇଥିବା ଅଲ୍ ଇଣ୍ଡିଆ ରେଡିଓ ପାଇଁ ଅଡିସନ୍ ଦେଇଥିଲେ ଏବଂ ସେଠାରେ ରେଡିଓ ନାଟକରେ କାମ କରିଥିଲେ ।

 ପେଷା 
ଶିକ୍ଷା ସମାପ୍ତ କରିବା ପରେ ସେ ଡାକ ବିଭାଗରେ ଚାକିରୀ କରିଥିଲେ ଏବଂ ଟେଲିଗ୍ରାଫ୍ ପାଇଁ କାମ କରିବା ଆରମ୍ଭ କରିଥିଲେ, ଯାହାଫଳରେ ସେ ପାରିବାରିକ ଚାପ ବିନା ଅଭିନୟ କରିପାରିବେ ।

୧୯୫୭ ମସିହାରେ ସେ ଅସୀତ ସେନଙ୍କ ଚଳଚ୍ଚିତ୍ର ଅପରାଧି କୌନ୍‌ରେ ଅଭିନୟ କରିଥିଲେ, ଯେଉଁଥିରେ ମାଲା ସିହ୍ନା ଓ ଅଭି ଭଟ୍ଟାଚାର୍ଯ୍ୟ ମଧ୍ୟ ଅଭିନୟ କରିଥିଲେ । ବିମଳ ରାୟଙ୍କ ସୁଜାତା (୧୯୫୯)ରେ ତାଙ୍କର ଅଭିନୟକୁ ପ୍ରଶଂସା କରାଯାଇଥିଲା, ଯେଉଁଥିରେ ସେ ନୂତନ, ସୁନୀଲ ଦତ୍ତ ଏବଂ ସୁଲୋଚାନାଙ୍କ ସହ କାମ କରିଥିଲେ ।

୧୯୬୦ ଦଶକ ଓ ୧୯୭୦ ଦଶକର ପ୍ରଥମ ଭାଗରେ ତାଙ୍କ ଅଭିନୀତ କିଛି ଉଲ୍ଲେଖନୀୟ କଥାଚିତ୍ର ହେଲା, ଗୁମ୍‌ନାମ୍, ବନ୍ଦିନୀ (୧୯୬୩), ଅନୁପମା (୧୯୬୬), ଦେବର୍, ମୁଝେ ଜୀନେ ଦୋ (୧୯୬୩), ଆନ୍ ମିଲୋ ସାଜନା, ଇତ୍ୟାଦି । ସେ ଅଶୋକ କୁମାର, ଧର୍ମେନ୍ଦ୍ର, ମନୋଜ କୁମାର, ସୁନୀଲ ଦତ୍ତ, ବଳରାଜ ସାହାଣୀ ଏବଂ ଅମିତାଭ ବଚ୍ଚନଙ୍କ ଭଳି ଜଣାଶୁଣା ଅଭିନେତାଙ୍କ ସହ କାମ କରିଥିଲେ । ବିମଳ ରୟ, ହୃଷିକେଶ ମୁଖାର୍ଜୀ, ସତ୍ୟେନ ବୋଷ, ଅସୀତ ସେନ, ଦୁଲାଲ ଗୁହାଙ୍କ ଭଳି ନିର୍ଦ୍ଦେଶଙ୍କମାନଙ୍କ ସହ ସେ କାମ କରିଥିଲେ ।

୧୯୫୭ ମସିହାରୁ ୧୯୭୨ ମସିହା ମଧ୍ୟରେ ସେ ୪୧ଟି କଥାଚିତ୍ରରେ ଅଭିନୟ କରିଥିଲେ । ସେ ମୁଖ୍ୟତଃ ମଧ୍ୟବିତ୍ତ ଶ୍ରେଣୀର ବ୍ୟକ୍ତିବିଶେଷ, ଡାକ୍ତର ଏବଂ ବେଳେବେଳେ ବିଚାରପତି କିମ୍ବା ଆଇନଜୀବୀ ଭୂମିକାରେ ଅଭିନୟ କରିଥିଲେ, ଯାହା ପାଇଁ ତାଙ୍କୁ ଅନେକ ଲୋକପ୍ରିୟତା ମିଳିଥିଲା ।

 ଅଭିନୀତ କଥାଚିତ୍ର 
 ଅପରାଧି କୌନ୍? (୧୯୫୭)
 ମଧୁମତି (୧୯୫୮)
 ସୁଜାତା (୧୯୫୯)
 ଉସନେ କାହା ଥା (୧୯୬୦)
 ଶାମା (୧୯୬୧)
 ବେଗାନା (୧୯୬୩)
 ବନ୍ଦିନୀ (୧୯୬୩)
 ମୁଝେ ଜୀନେ ଦୋ (୧୯୬୩)
 କୋହରା (୧୯୬୪)
 ଆକାଶଦୀପ (୧୯୬୫)
 ଫରାର୍ (୧୯୬୫)
 ଗୁମ୍‌ନାମ୍ (୧୯୬୫)
 ଉଞ୍ଚେ ଲୋଗ୍ (୧୯୬୫)
 ଭୈୟା (୧୯୬୫)
 ଦେବର୍ (୧୯୬୬)
 ଅନୁପମା (୧୯୬୬)
 ଲଭ୍ ଇନ୍ ଟୋକିୟୋ (୧୯୬୬)
 ପ୍ୟାର୍ ମୋହବତ୍ (୧୯୬୬)
 ଛୋଟି ସି ମୁଲାକାତ୍ (୧୯୬୭)
 ଜାଲ୍ (୧୯୬୭)
 ଅନୋଖି ରାତ୍ (୧୯୬୮)
 ଜ୍ୟୋତି (୧୯୬୯)
 ଧର୍‌ତି କହେ ପୁକାର୍ କେ (୧୯୬୯)
 ଇନ୍‌ସାଫ୍ କା ମନ୍ଦିର୍ (୧୯୬୯)
 ସତ୍ୟକାମ (୧୯୬୯)
ମହାରାଜା
 ଗନୱାର୍ (୧୯୭୦)
 ଗୁନାଃ ଔର୍ କାନୁନ୍ (୧୯୭୦)
 ଆନ୍ ମିଲୋ ସଜନା (୧୯୭୦)
 ଜୀବନ ସଂଗ୍ରାମ (୧୯୭୪)

 ମୃତ୍ୟୁ 
୧୯୭୨ ମସିହାର ମାର୍ଚ୍ଚ ୮ ତାରିଖରେ ତାଙ୍କର ମୃତ୍ୟୁ ହୋଇଥିଲା । ମୃତ୍ୟୁବେଳକୁ ତାଙ୍କୁ ୪୩ ବର୍ଷ ବୟସ ହୋଇଥିଲା ।

 ଆଧାର 

 ବାହାର ଲିଙ୍କ୍ 
 

ଶ୍ରେଣୀ:୧୯୨୮ ଜନ୍ମ
ଶ୍ରେଣୀ:୧୯୭୨ ମୃତ୍ୟୁ
ଶ୍ରେଣୀ:ଭାରତୀୟ ଲୋକ
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତା
ସମିତ ଭଞ୍ଜ

ସମିତ ଭଞ୍ଜ (; ୨ ଜାନୁଆରୀ ୧୯୪୪ - ୨୪ ଜୁଲାଇ ୨୦୦୩) ଜଣେ ଭାରତୀୟ ଅଭିନେତା ତଥା କଥାଚିତ୍ର ନିର୍ଦ୍ଦେଶକ ଥିଲେ, ଯିଏକି ବଙ୍ଗଳା କଥାଚିତ୍ର ଜଗତରେ ସକ୍ରିୟ ଥିଲେ ।

 ଜନ୍ମ 
ସମିତ ୧୯୪୪ ମସିହାର ଜାନୁଆରୀ ୨ ତାରିଖରେ ବ୍ରିଟିଶ ଭାରତ ଅଧିନସ୍ଥ ବଙ୍ଗଳା ପ୍ରେସିଡେନ୍ସି ଅନ୍ତର୍ଗତ ତମଲୁକଠାରେ ଜନ୍ମଗ୍ରହଣ କରିଥିଲେ ।

 ଅଭିନୟ ଜୀବନ 
ସେ ସାବିତବ୍ରତ ଦତ୍ତଙ୍କ ଥିଏଟର ଗ୍ରୁପ୍ ରୁପକାରରେ ଯୋଗ ଦେଇଥିଲେ ଏବଂ ୧୯୬୦ ଦଶକ ପୂର୍ବରୁ ଅନେକ ନାଟକରେ ଅଭିନୟ କରିଥିଲେ । ୧୯୬୫ ମସିହାରେ ସେ ବାଲାଇ ସେନଙ୍କ ବଙ୍ଗଳା ଚଳଚ୍ଚିତ୍ର ସୁରେର ଅଗୁନ ଜରିଆରେ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ଜୟା ଭାଦୁରୀଙ୍କ ନାୟକ ନବୀନ ଭୂମିକାରେ ସେ ଗୁଡ୍ଡି ନାମକ ଏକ ଜଣାଶୁଣା ହିନ୍ଦୀ କଥାଚିତ୍ରରେ ଅଭିନୟ କରିଥିଲେ, ଯାହାକି ତାଙ୍କୁ ଲୋକପ୍ରିୟତା ଦେଇଥିଲା । ଚଳଚ୍ଚିତ୍ରରେ ଅଭିନୟ କରିବା ବ୍ୟତୀତ ସେ ମଞ୍ଚ ନାଟଖ ଓ ଯାତ୍ରା ଆଦିରେ ଅଭିନୟ କରୁଥିଲେ ।

 ଉଲ୍ଲେଖନୀୟ କଥାଚିତ୍ର 
 ହାଟେ ବାଜାରେ (୧୯୬୭)
 ଆପନଜନ (୧୯୬୮)
 ପରିଣୀତା (୧୯୬୯)
 ନତୁନ ପାତା (୧୯୬୯)
 ବନଜ୍ୟୋତ୍ସ୍ନା (୧୯୬୯)
 ଅରଣ୍ୟେର ଦିନରାତ୍ରି (୧୯୭୦)
 ଗୁଡ୍ଡି (୧୯୭୧)
 ଯବନ (୧୯୭୨)
 ଆଜକେର ନାୟକ (୧୯୭୨)
 ଫୁଲେଶ୍ୱରୀ (୧୯୭୪)
 ଅସତୀ (୧୯୭୪)
 ମୃଗୟା (୧୯୭୬)
 ଦତ୍ତା (୧୯୭୬)
 କବିତା (୧୯୭୭)
 ସ୍ଟ୍ରାଇକାର (୧୯୭୮)
 ଗଣଦେବତା (୧୯୭୯)
 ଦାଦାର କୀର୍ତି (୧୯୮୦)
 ଶହର ଥେକେ ଦୂରେ (୧୯୮୧)
 ଆବାର ଅରଣ୍ୟେ (୨୦୦୩)

 ମୃତ୍ୟୁ 
୨୦୦୩ ମସିହାର ଜୁଲାଇ ୨୪ ତାରିଖରେ କଲିକତାରେ ସେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୫୯ ବର୍ଷ ବୟସ ହୋଇଥିଲା ।

 ଆଧାର 

 ବାହାର ଆଧାର 
 

ଶ୍ରେଣୀ:୧୯୪୪ ଜନ୍ମ
ଶ୍ରେଣୀ:୨୦୦୩ ମୃତ୍ୟୁ
ଶ୍ରେଣୀ:ବଙ୍ଗଳା କଥାଚିତ୍ର ଅଭିନେତା
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତା
ଶ୍ରେଣୀ:ଭାରତୀୟ ଲୋକ
ଅନୁପଯୁକ୍ତ ଆଣ୍ଟିଡାଇୟୁରେଟିକ୍ ହରମୋନ ନିର୍ଗମନ

ଲେଉଟାଣି ଅନୁପଯୁକ୍ତ ଆଣ୍ଟିଡାଇୟୁରେଟିକ୍ ହରମୋନ ନିର୍ଗମନ ସିଣ୍ଡ୍ରୋମ
Syndrome of inappropriate antidiuretic hormone secretion

redirect ଅନୁପଯୁକ୍ତ ଆଣ୍ଟିଡାଇୟୁରେଟିକ୍ ହରମୋନ ନିର୍ଗମନ ସିଣ୍ଡ୍ରୋମ
ରାମଜୀ ଗୁଲାଟି

ରାମଜୀ ଗୁଲାଟି ଜଣେ ଭାରତୀୟ କଣ୍ଠଶିଳ୍ପୀ ଏବଂ ମ୍ୟୁଜିକ୍ ପ୍ରଡ୍ୟୁସର୍ । ସେ ମୁଖ୍ୟତଃ ପଞ୍ଜାବୀ ଓ ହିନ୍ଦୀ ଭାଷାର ଗୀତ ଗାଇଥାନ୍ତି ।

 ପେଷା 
thumb|ଫେଜୁ, ସିଦ୍ଧାର୍ଥ ନିଗମ, ଜନ୍ନତ ଜୁବେର ଓ ରାମଜୀ ଗୁଲାଟି ଏକ ସଙ୍ଗୀତ ମୁକ୍ତିଲାଭ ଅବସରରେ ।
୨୦୨୦ ମସିହାରେ ସେ ତାଙ୍କ ଗୀତ ଲକ୍ ଦି କସମ୍ ମୁକ୍ତିଲାଭ କରିଥିଲା, ଯେଉଁଥିରେ ସିଦ୍ଧାର୍ଥ ନିଗମ ଓ ଅବନୀତ କୌର ଅଭିନୟ କରିଥିଲେ ଏବଂ ଜାନୁଆରୀ ୨୦୨୩ ସୁଦ୍ଧା ୮ କୋଟିରୁ ଅଧିକ ଲୋକ ଏହାକୁ ଦେଖିଥିଲେ ।

ତାଙ୍କ ଗୀତଗୁଡ଼ିକରେ ଜନ୍ନତ ଜୁବିର ରହମାନି ଏବଂ ଫେଜୁ ଆଦି ଅଭିନୟ କରିଛନ୍ତି ।

 ପୁରସ୍କାର 
ତାଙ୍କ ଆଲବମ୍ ୟୁଡବ୍ଲୁଏଫ୍ ଭଲ୍ୟୁମ୍ ୧କୁ ଲୋକପ୍ରିୟ ଅଲବମ୍ ଭାବରେ ୨୦୧୦ ମସିହାରେ ଗ୍ଲୋବାଲ୍ ଇଣ୍ଡିଆନ୍ ମ୍ୟୁଜିକ୍ ଏକାଡେମୀ ଆୱାର୍ଡ଼ସ‌ଦ୍ୱାରା ମନୋନୀତ କରାଯାଇଥିଲା ।

ଗୀତ ତାଲିକା
 ତେରେ ବିନ୍ କିଭେ
 ଇସ୍କ ଫର୍ଜି
 ନଜର ନା ଲଗ୍ ଜାଏ
 ଫ୍ରୁଟି ଲଗଦି ହୈ
ଓନ୍ ମାଇଁ ୱେ
ବତ୍ତିୟାଁ ବୁଝାଦୋ
 ଲକ୍ ଦି କସମ୍
 କାଲି ମେରି ଗାଡ୍ଡି
ରୋନା ଲିଖା ଥା
ମରଦା ସାରା ଇଣ୍ଡିଆ
ମରଦା ଛୋଡ଼ ଗୟା
ରୋଭାନ ଲୟି
କ୍ୟାରମ୍ କି ରାନୀ

 ଆଧାର 

 ବାହାର ଲିଙ୍କ୍ 
 
 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭାରତୀୟ ସଙ୍ଗୀତକାର
ଶ୍ରେଣୀ:ପଞ୍ଜାବୀ-ଭାଷୀ କଣ୍ଠଶିଳ୍ପୀ
ଶ୍ରେଣୀ:ହିନ୍ଦୀ-ଭାଷୀ କଣ୍ଠଶିଳ୍ପୀ
ମାୟା ଅଲଗ

ମାୟା ଅଲଗ ଜଣେ ଭାରତୀୟ ଅଭିନେତ୍ରୀ, ଯିଏକି ଦୂରଦର୍ଶନ ଓ କଥାଚିତ୍ରରେ ଅଭିନୟ କରନ୍ତି । ୧୯୮୦ ମସିହାରେ ସେ ହିନ୍ଦୀ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲା ଥୋଡ଼ିସି ବେୱଫାଇ ।

ବ୍ୟକ୍ତିଗତ ଜୀବନ
ମାୟା ବ୍ରିଟାନିଆ ଇଣ୍ଡଷ୍ଟ୍ରିର ପ୍ରାକ୍ତନ ମୁଖ୍ୟ କାର୍ଯ୍ୟ ନିର୍ବାହୀ ଅଧିକାରୀ ଓ ପରିଚାଳନା ନିର୍ଦ୍ଦେଶକ ସୁନିଲ ଅଲଗଙ୍କୁ ବିବାହ କରିଛନ୍ତି । ତାଙ୍କ ଝିଅ ଅଞ୍ଜୋରି ଅଲଗ ମଧ୍ୟ ଜଣେ ଅଭିନେତ୍ରୀ ।

 ଅଭିନୟ ଜୀବନ 
ମାୟା ଜଣେ ମଡେଲ୍ ଭାବରେ କାମ କରିବା ଆରମ୍ଭ କରିଥିଲେ । ଅଭିନେତା ଦଲିପ ତାହିଲ ତାଙ୍କୁ ପ୍ରଥମେ ଏକ ବିଜ୍ଞାପନରେ କାମ କରିବାର ସୁଯୋଗ ଦେଇଥିଲେ, କିନ୍ତୁ ସେ ଗରିବଙ୍କ ଭଳି ଦେଖାଯାଉଥିବାରୁ ତାଙ୍କୁ ଏହି ବିଜ୍ଞାପନରେ କାମ କରିବାର ସୁଯୋଗ ଦିଆଯାଇନଥିଲା ।

୧୯୮୦ ମସିହାରେ ସେ ହିନ୍ଦୀ କଥାଚିତ୍ର ଥୋଡ଼ିସି ବେୱଫାଇ ଜରିଆରେ ଅଭିନୟ କରିବା ଆରମ୍ଭ କରିଥିଲେ । ୧୯୮୬ ମସିହାରେ ଦୂରଦର୍ଶନରେ ତାଙ୍କ ଅଭିନୀତ ଧାରାବାହିକ ଛୋଟି ବଡ଼ି ବାତେଁ ପ୍ରସାରିତ ହୋଇଥିଲା ।

 ଅଭିନୀତ କଥାଚିତ୍ର 
 ଉମରାଓ ଜାନ୍ (୨୦୦୬)
 ମେରେ ଜୀବନ ସାଥୀ (୨୦୦୬)
 ପେଜ୍ ୩ (୨୦୦୫)
 ଏଲ୍ଓସି କାର୍‌ଗିଲ୍ (୨୦୦୩)
 ସସଶ... (୨୦୦୩)
 ଅନ୍ଦାଜ୍ (୨୦୦୩)
 ତଲାସ୍: ଦ ହଣ୍ଟ ବିଗିନ୍‌ସ୍ (୨୦୦୩)
 ମୁଝସେ ଦୋସ୍ତି କରୋଗେ (୨୦୦୨)
 ରେହେନା ତେରେ ଦିଲ୍ ମେଁ (୨୦୦୧)
 ଅଲବେଲା (୨୦୦୧)
 କଚ୍ଚେ ଧାଗେ (୧୯୯୯)
 ୱଜୁଦ୍ (୧୯୯୮)
 ସନମ (୧୯୯୭)
 ଆଶିକ୍ ମସ୍ତାନେ (୧୯୯୫)
 ରାମ ଶାସ୍ତ୍ର (୧୯୯୫)
 ଦିୟା ଔର୍ ତୁଫାନ୍ (୧୯୯୫)
 ଗୁଡ୍ଡୁ (୧୯୯୫)
 ସାଜନ କି ବାହୋଁ ମେଁ (୧୯୯୫)
 ଡ୍ୟାନ୍ସ ପାର୍ଟି (୧୯୯୫)
 ଜବାବ (୧୯୯୫)
 ବେତାଜ ବାଦଶାହା (୧୯୯୪)
 ଫୁଲ୍ (୧୯୯୩)
 ଚନ୍ଦ୍ରମୁଖି (୧୯୯୩)
 ଆଇନା (୧୯୯୩)
 ୟଲଗାର୍ (୧୯୯୨)
 ମେରା ବାଦ୍ (୧୯୮୮)
 ନକଲି ଚେହେରା (ଭିଡିଓ) (୧୯୮୭)
 ଥୋଡ଼ିସି ବେୱଫାଇ (୧୯୮୦)

 ଅଭିନୀତ ଧାରାବାହିକ 
ବ୍ଲଡି ବ୍ରଦର୍ସ୍ (୨୦୨୨) ଜୀ୫ ୱେବ୍‌ସିରିଜ୍
 କୈସା ୟେ ପ୍ୟାର୍ ହୈ (୨୦୦୫)
 ନୂର୍‌ଜାହାଁ (୨୦୦୦-୨୦୦୧)
 ୧୮୫୭ କ୍ରାନ୍ତି (୨୦୦୦–୦୧)
 କିଟି ପାର୍ଟି
 ହୀନା (୧୯୯୮-୨୦୦୩)
 ଘୁଟନ୍ (୧୯୯୭-୧୯୯୮)
 ଜୟ ହନୁମାନ(୧୯୯୭-୨୦୦୦)
 ଅନ୍ଦାଜ୍ (୧୯୯୪)
 ଦ ଗ୍ରେଟ୍ ମରାଠା (୧୯୯୪)
 ଦ ସୋର୍ଡ଼ ଅଫ୍ ଟିପୁ ସୁଲ୍‌ତାନ୍ (୧୯୯୦)
 ଛୋଟି ବଡ଼ି ବାତେଁ (1986)
 କବିତା

 ଆଧାର 

 ବାହାର ଆଧାର 
 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭାରତୀୟ ଅଭିନେତ୍ରୀ
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶ୍ରେଣୀ:ହିନ୍ଦୀ ଦୂରଦର୍ଶନ ଅଭିନେତ୍ରୀ
ସିଦ୍ଧାର୍ଥ ଭରତନ

ସିଦ୍ଧାର୍ଥ ଭରତନ (ଜନ୍ମ: ୨୬ ମଇ ୧୯୮୩), ଜଣେ ଭାରତୀୟ ଅଭିନେତା, ଚିତ୍ରନାଟ୍ୟ ଲେଖକ ଏବଂ କଥାଚିତ୍ର ନିର୍ଦ୍ଦେଶକ ଯିଏକି ମୁଖ୍ୟତଃ ମାଲାୟାଲମ୍ କଥାଚିତ୍ର ଜଗତରେ କାମ କରନ୍ତି ।

 ଜନ୍ମ ଓ ପରିବାର 
ସିଦ୍ଧାର୍ଥ ୧୯୮୩ ମସିହାର ମଇ ୨୬ ତାରିଖରେ ଚେନ୍ନାଇରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ଭରତନ ଜଣେ କଥାଚିତ୍ର ନିର୍ଦ୍ଦେଶକ ଓ ମାଆ କେ.ପି.ଏ.ସି. ଲଳିତା ଜଣେ ଅଭିନେତ୍ରୀ । ୧୨ ଡିସେମ୍ବର ୨୦୦୮ରେ ସେ ଅଞ୍ଜୁ ମୋହନ ଦାସଙ୍କୁ ବିବାହ କରିଥିଲେ ଏବଂ ୨୦୧୩ ମସିହାରେ ଉଭୟଙ୍କର ବିବାହ ବିଚ୍ଛେଦ ହୋଇଥିଲା । ପରବର୍ତ୍ତୀ ସମୟରେ ୩୧ ଅଗଷ୍ଟ ୨୦୧୯ରେ ସେ ସୁନିଜାଙ୍କୁ ବିବାହ କରିଥିଲେ । ଉଭୟଙ୍କର ଏକ ଝିଅ ୨୨ ଜୁଲାଇ ୨୦୨୦ରେ ଜନ୍ମ ହୋଇଥିଲା ।

 ପେଷା 
୨୦୦୨ ମସିହାରେ ସେ ମାଲାୟଲମ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲା ନାମ୍ମାଲ । ୨୦୧୨ ମସିହାରେ ସେ ନିର୍ଦ୍ଦେଶକ ଭାବରେ କାମ କରିବା ଆରମ୍ଭ କରିଥିଲେ ଏବଂ ତାଙ୍କ ନିର୍ଦ୍ଦେଶିତ ପ୍ରଥମ କଥାଚିତ୍ର ହେଉଛି ନିଦ୍ରା । ଏହି କଥାଚିତ୍ରଟି ୧୯୮୧ ମସିହାରେ ତାଙ୍କ ବାପାଙ୍କ ନିର୍ଦ୍ଦେଶନାରେ ମାଲାୟଲମ ଭାଷାରେ ମୁକ୍ତିଲାଭ କରିଥିଲା ଏବଂ ସେ ସମାନ ନାମରେ ପୁଣିଥରେ ଏହାକୁ ନିର୍ମାଣ କରିଥିଲେ ।

 ଅଭିନୀତ କଥାଚିତ୍ର 
ବର୍ଷ କଥାଚିତ୍ର ଭୂମିକା ଭାଷା ୨୦୦୨ ନମ୍ମାଲ ଶ୍ୟାମ ମାଲାୟଲମ ୨୦୦୪ ୧ ୟୁଥ୍ ଫେଷ୍ଟିଭାଲ୍ ଅର୍ଜୁନମାଲାୟଲମ କାକ୍କାକରୁମ୍ବନ୍ ରମେଶନ୍ମାଲାୟଲମ ରସିକାନ୍ ସୁଧିମାଲାୟଲମ ଏନ୍ନିଟ୍ଟୁମ୍ ଜିତ୍ମାଲାୟଲମ ୨୦୧୨ ନିଦ୍ରା ରାଜୁମାଲାୟଲମ ଆତ୍ମା ସମୀରମାଲାୟଲମ ୨୦୧୩ ରେବେକା ଉଥୁପ୍ କିଜାକ୍କେମାଲା ଅର୍ଜୁନମାଲାୟଲମ ଓଲିପୋରୁ ମାଲାୟଲମ ୨୦୧୫ ନିଜାନ ନିନ୍ନୋଡ଼ୁ କୂଡେୟୁଣ୍ଡୁମାଲାୟଲମ ୨୦୧୬ କୋପ୍ପାଇଲେ କୋଡୁମକଟ୍ଟୁମାଲାୟଲମ

 ନିର୍ଦ୍ଦେଶିତ କଥାଚିତ୍ର 
ବର୍ଷ କଥାଚିତ୍ର ମୁକ୍ତିଲାଭ ତାରିଖ ମନ୍ତବ୍ୟ ୨୦୧୨ ନିଦ୍ରା ୨୪ ଫେବୃଆରୀ ୨୦୧୨ ୧୯୮୧ ମସିହାର କଥାଚିତ୍ରର ରିମେକ୍ ୨୦୧୫ ଚନ୍ଦ୍ରେତ୍ତାନ ଏବିଦେୟା ୧ ମଇ ୨୦୧୫ ୨୦୧୭ ବର୍ଣ୍ଣ୍ୟଥିଲ ଆଶଙ୍କା ୪ ଅଗଷ୍ଟ ୨୦୧୭ ୨୦୨୨ ଛତୁରାମ ୪ ନଭେମ୍ବର ୨୦୨୨ ୨୦୨୩ ଦିଜାନ୍ ୬ ଜାନୁଆରୀ ୨୦୨୩ 

 ଦୁର୍ଘଟଣା ଏବଂ ପରବର୍ତ୍ତୀ ଜୀବନ 
୧୧ ସେପ୍ଟେମ୍ବର ୨୦୧୫ରେ ସେ ଏକ ଦୁର୍ଘଟଣାରେ ଗୁରୁତର ଆହତ ହୋଇଥିଲେ । ସେ ଚଳାଉଥିବା ଫୋର୍ଡ ଫିଗୋ କାର କୋଚି ନିକଟସ୍ଥ ଚାମ୍ବକକରା ରାସ୍ତାରେ ଏକ କାନ୍ଥକୁ ଧକ୍କା ଦେଇଥିଲା ଏବଂ ତାଙ୍କ ଗୋଡ଼ ଏବଂ ମୁଣ୍ଡରେ ଗଭୀର ଆଘାତ ଲାଗିଥିଲା । ସେ କୋଚିରେ ଥିବା ମେଡିକାଲ ଟ୍ରଷ୍ଟ ହସ୍ପିଟାଲର ଭେଣ୍ଟିଲେଟରରେ ଥିଲେ ।" Actor Siddharth Bharathan seriously injured in accident" . Kerala Kaumudi. 11 September 2015. Retrieved 11 September 2015.

 ଆଧାର 

 ବାହାର ଲିଙ୍କ୍ 
 

ଶ୍ରେଣୀ:୧୯୮୩ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ମାଲାୟଲମ କଥାଚିତ୍ର ଅଭିନେତା
ଶ୍ରେଣୀ:ମାଲାୟଲମ କଥାଚିତ୍ର ନିର୍ଦ୍ଦେଶକ
କିଟୋଟିଫେନ

କିଟୋଟିଫେନ, ଏକ ବିକ୍ରୟ ନାମ ଜାଡିଟର, ହେଉଛି ଏକ ଔଷଧ ଯାହା ଆଲର୍ଜିକ କଞ୍ଜକ୍ଟିଭାଇଟିସ ଏବଂ ଆଲର୍ଜିକ ନାକ ପ୍ରଦାହର ଚିକିତ୍ସା ପାଇଁ ବ୍ୟବହୃତ ହୁଏ |   ଏହା ପାଟିରେ ଦିଆଯାଏ କିମ୍ବା ଆଖି ବୁନ୍ଦା ଭାବରେ ପ୍ରୟୋଗ କରାଯାଏ । 

ପାଟିରେ ଔଷଧ ନେଲେ ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଉଦ୍‌ବେଗ, ଶୋଇବାରେ ଅସୁବିଧା ଏବଂ ବିରକ୍ତି ଭାବ ହୋଇପାରେ । ସାଧାରଣ ପାର୍ଶ୍ୱ ପ୍ରତିକ୍ରିୟା, ଯେତେବେଳେ ଆଖି ବୁନ୍ଦା ଭାବରେ ବ୍ୟବହାର କଲାବେଳେ ଆଖି ଲାଲ ଦେଖାଯାଇପାରେ, ନାକରୁ ପାଣି ପ୍ରବାହିତ ଏବଂ ମୁଣ୍ଡବିନ୍ଧା ହୋଇପାରେ । ଗର୍ଭାବସ୍ଥାରେ ବ୍ୟବହାର ପ୍ରାୟ ସୁପାରିଶ କରାଯାଏ ନାହିଁ,  କିନ୍ତୁ ଏହାଦ୍ୱାରା  କୌଣସି କ୍ଷତି ହେବାର ପ୍ରମାଣ ନାହିଁ । ଏହା ଏକ ଏଚ୧-ଆଣ୍ଟିହିଷ୍ଟାମିନ ଏବଂ ମାଷ୍ଟ ସେଲ ଷ୍ଟାବିଲାଇଜର ଔଷଧ ।

୧୯୭୦ ମସିହାରେ କିଟୋଟିଫେନ ପେଟେଣ୍ଟ୍ ହୋଇଥିଲା ଏବଂ ୧୯୭୬ରେ ଚିକିତ୍ସା ବ୍ୟବହାରରେ ଆସିଥିଲା । ଯୁକ୍ତରାଜ୍ୟରେ ୧ମିଗ୍ରା ବିଶିଷ୍ଟ ୬୦ଟି ବଟିକାର ମୂଲ୍ୟ ୮ ପାଉଣ୍ଡ । ଯୁକ୍ତରାଷ୍ଟ୍ରରେ ୫ ମିଲି ଆଖି ବୁନ୍ଦା ବୋତଲର ମୂଲ୍ୟ ପ୍ରାୟ ୭ ଡଲାର ଅଟେ ।

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
ଦିତ୍ୟା ଭାନ୍ଦେ

ଦିତ୍ୟା ଭାନ୍ଦେ (ଜନ୍ମ: ୧୫ ନଭେମ୍ବର ୨୦୦୬) ଜଣେ ଭାରତୀୟ ନୃତ୍ୟଶିଳ୍ପୀ ଏବଂ ଅଭିନେତ୍ରୀ । ସେ ପିଲାମାନଙ୍କ ଡ୍ୟାନ୍ସ ରିଅଲିଟି ଶୋ ସୁପର ଡାନ୍ସର୍ ସିଜନ୍ ୧ର ବିଜେତା ହୋଇଥିଲେ । ସେ ତାମିଲ ଭାଷାର ଏକ ସଙ୍ଗୀତଭିତ୍ତିକ ଚଳଚ୍ଚିତ୍ର ଲକ୍ଷ୍ମୀରେ ଅଭିନୟ କରିଥିଲେ । ଏ.ଏଲ୍. ବିଜୟଙ୍କଦ୍ୱାରା ନିର୍ମିତ ଏହି ଚଳଚ୍ଚିତ୍ରଟିରେ ପ୍ରଭୁ ଦେବା ଓ ଏଶ୍ୱର୍ଯ୍ୟା ରାଜେଶ ଅଭିନୟ କରିଥିଲେ । ସେ ଡ୍ୟାନ୍ସ ଇଣ୍ଡିଆ ଡ୍ୟାନ୍ସ ସିଜିନ୍ ୭ରେ ମଧ୍ୟ ଭାଗ ନେଇଥିଲେ ।

 ଅଭିନୀତ କଥାଚିତ୍ର 
+ ବର୍ଷ କଥାଚିତ୍ର ଭୂମିକା ଭାଷା ମନ୍ତବ୍ୟ 2018 ଲକ୍ଷ୍ମୀ ଲକ୍ଷ୍ମୀ ତାମିଲ୍ ପ୍ରଥମ କଥାଚିତ୍ର ଜୀରୋ ନିଜେ ହିନ୍ଦୀ ଅତିଥି କଳାକାର

 ଦୂରଦର୍ଶନ 
+ ବର୍ଷ ଶୀର୍ଷକ ଭୂମିକା ମନ୍ତବ୍ୟ ୨୦୨୨ ଫାଇଭ୍ ସିକ୍ସ୍ ସେଭେନ୍ ଏଇଟ୍ ସେମ୍ବା

 ପୁରସ୍କାର 
+ବର୍ଷ ପୁରସ୍କାର ବର୍ଗ ଚଳଚ୍ଚିତ୍ର / ସିରିଜ୍ ଭାଷା ଫଳାଫଳ ୨୦୧୬ ଲାୟନ୍ ଗୋଲ୍ଡ ଆୱାର୍ଡ଼ ସର୍ବୋତ୍ତମ ନୃତ୍ୟଶିଳ୍ପୀ ସୁପର ଡାନ୍ସର୍ ସିଜନ୍ ୧ ହିନ୍ଦୀ ବିଜେତା ୨୦୧୮ ଆନନ୍ଦ ବିକାଶ ସିନେମା ପୁରସ୍କାର ଶ୍ରେଷ୍ଠ ଶିଶୁ କଳାକାର ଲକ୍ଷ୍ମୀ ତାମିଲ୍ ବିଜେତାଜେଏଫ୍‌ଡବ୍ଲ୍ୟୁ ଚଳଚ୍ଚିତ୍ର ପୁରସ୍କାରବିଜେତା ଦକ୍ଷିଣ ଭାରତୀୟ ଆନ୍ତର୍ଜାତୀୟ ଚଳଚ୍ଚିତ୍ର ପୁରସ୍କାର (SIIMA) ଶ୍ରେଷ୍ଠ ନବାଗତ ଶିଶୁ କଳାକାର (ବାଳିକା)  ମନୋନୀତ ଏଡିସନ ଆୱାର୍ଡ଼ ଶ୍ରେଷ୍ଠ ଶିଶୁ କଳାକାରମନୋନୀତ

 ସୁପର ଡାନ୍ସର୍ ସିଜନ୍ ୧ର ବିଜେତା

 ଆଧାର 
 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୨୦୦୬ ଜନ୍ମ
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶ୍ରେଣୀ:ତାମିଲ କଥାଚିତ୍ର ଅଭିନେତ୍ରୀ
ଭର୍ଡେନାଫିଲ

ଭର୍ଡେନାଫିଲ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ଲେଭିଟ୍ରା,  ହେଉଛି ଏକ ଔଷଧ ଯାହା ପୌରୁଷ ଅସାମାର୍ଥ୍ୟ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ପାଟିରେ ଦିଆଯାଏ |   ଏହାର ପ୍ରଭାବ ଆରମ୍ଭ ସାଧାରଣତ ୩୦ରୁ ୬୦ ମିନିଟରେ ଆରମ୍ଭ ହୋଇଥାଏ । ଏହି ଔଷଧ ପରିବାର ମଧ୍ୟରେ ଗୋଟିଏ ଏଜେଣ୍ଟର ଅନ୍ୟ ଏକ ଉପରେ କୌଣସି ଅଧିକ ଲାଭର ପ୍ରମାଣ ନାହିଁ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା ହୋଇଥାଏ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଲର୍ଜି ପ୍ରତିକ୍ରିୟା, ନିମ୍ନ ରକ୍ତଚାପ, QT ବିସ୍ତାର ଏବଂ ପ୍ରାୟାପିଜ୍ମ ହୋଇପାରେ । ଯକୃତ ଜନିତ ସମସ୍ୟା ଥିଲେ କମ୍ ମାତ୍ରାର ଔଷଧ ଦେବାକୁ ସୁପାରିଶ କରାଯାଏ । ନାଇଟ୍ରୋଭାସୋଡାଇଲେଟର ସହିତ ବ୍ୟବହାର କରିବା ସୁପାରିଶ କରାଯାଏ ନାହିଁ । ଏହା ଏକ ପିଡିଇ<sub id="mwIw">୫</sub> (PDE<sub id="mwIw">5</sub>) ପ୍ରତିବନ୍ଧକ ଏବଂ ସାଇକ୍ଲିକ୍ ଗୁଆନୋସିନ୍ ମୋନୋଫୋସଫେଟ୍ (ସିଜିଏମ୍ପି) ଭାଙ୍ଗିବା ହ୍ରାସ କରି କାର୍ଯ୍ୟକ୍ଷମ ହୁଏ ।

ୟୁରୋପ ଏବଂ ଯୁକ୍ତରାଷ୍ଟ୍ରରେ ୨୦୦୩ ମସିହାରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଭର୍ଡେନାଫିଲ ଅନୁମୋଦିତ ହୋଇଥିଲା ।  ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ। ଯୁକ୍ତରାଜ୍ୟରେ ଏହାର ପ୍ରତି ୧୦ ମିଗ୍ରା ମାତ୍ରା ନିମନ୍ତେ ପ୍ରାୟ ୫ ପାଉଣ୍ଡ ଖର୍ଚ୍ଚ ହୁଏ । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ୨୦୨୧ ପ୍ରାୟ ୧୭ ଡଲାର ଥିଲା ।

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
ଆନନ୍ଦ ବାବୁ

ଆନନ୍ଦ ବାବୁ (ଜନ୍ମ: ୩୦ ଅଗଷ୍ଟ ୧୯୬୩) ଜଣେ ଭାରତୀୟ ଅଭିନେତା ଯିଏକି ମୁଖ୍ୟତଃ ତାମିଲ ଜଥାଚିତ୍ରରେ କାମ କରନ୍ତି । ସେ ଜଣାଶୁଣା ହାସ୍ୟ ଅଭିନେତା ନାଗେଶଙ୍କ ପୁଅ ।https://astroulagam.com.my/entertainment/article/153220/anand-babu-s-sons-all-grown-up-they-re-now-kollywood-actors

 ପେଷା 
୧୯୮୩ ମସିହାରେ ସେ ଟି.ରାଜେନ୍ଦ୍ରଙ୍କ ନିର୍ଦ୍ଦେଶିତ ତାମିଲ ଚଳଚ୍ଚିତ୍ର ଥାଙ୍ଗାଇକୋର ଗୀତାମ ଜରିଆରେ ତାମିଲ ଜଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ ।  ସେ ତେଲୁଗୁ କଥାଚିତ୍ରରେ ନାୟକ ତଥା ଚରିତ୍ର ଅଭିନେତା ଭାବରେ କାମ କରିଥିଲେ । ତାଙ୍କର ନୃତ୍ୟ ଦକ୍ଷତା ପାଇଁ ମଧ୍ୟ ଜଣାଶୁଣା ।

୧୯୯୦ ଦଶକର ଆରମ୍ଭରେ ସେ ଅନେକ କଥାଚିତ୍ରରେ ଅଭିନୟ କରିଥିଲେ । ଆରମ୍ଭରୁ ସଫଳତା ମିଳିଥିଲେ ମଧ୍ୟ ପରବର୍ତ୍ତୀ ସମୟରେ ସେତେ ଭଲ ଭୂମିକା ମିଳିନଥିଲା । ସେ କିଛି ତାମିଲ ଦୂରଦର୍ଶନ ଧାରାବାହିକରେ ମଧ୍ୟ ଅଭିନୟ କରିଛନ୍ତି ।

ଅନେକ ବର୍ଷର ବ୍ୟବଧାନ ପରେ ୨୦୦୯ ମସିହାରେ ସେ କେ.ଏସ୍. ରବିକୁମାରଙ୍କ ନିର୍ଦ୍ଦେଶିତ ତାମିଲ କଥାଚିତ୍ର ଅଧବନରେ ନାୟକ ସୂର୍ଯ୍ୟ ଶିବକୁମାରଙ୍କ ସହ-କଳାକାର ଭାବରେ ଅଭିନୟ କରିଥିଲେ ।

ପୁଣି କିଛି ବର୍ଷର ବ୍ୟବଧାନ ପରେ ୨୦୧୮ ମସିହାରେ ସେ ପ୍ୟାର ପ୍ରେମ କାଦଲରେ ଅଭିନୟ କରିଥିଲେ ।

 ବ୍ୟକ୍ତିଗତ ଜୀବନ 
ସେ ଚାମ୍ପିଅନ୍ ଆଙ୍ଗ୍ଲୋ ଇଣ୍ଡିଆନ୍ ସ୍କୁଲ୍ ତ୍ରିଚିରୁ ବିଦ୍ୟଳୟ ଶିକ୍ଷା ଶେଷ କରିବା ପରେ  ଚେନ୍ନାଇର ଲୋୟୋଲା କଲେଜ ଅଫ୍ ଆର୍ଟସ୍ ଆଣ୍ଡ୍ ସାହିନ୍ସରୁ ସ୍ନାତକ କରିଥିଲେ । ସେ ୮ ଡିସେମ୍ବର ୧୯୮୫ରେ ଶାନ୍ତିଙ୍କୁ ବିବାହ କରିଥିଲେ । ଏହି ଦମ୍ପତିଙ୍କର ତିନି ଜଣ ପୁଅ ଏବଂ ଜଣେ ଝିଅ ଅଛନ୍ତି । ସେମାନଙ୍କର ପ୍ରଥମ ଦୁଇ ପୁଅ ବିଜେଶ ଓ ଗଜେଶ ତାମିଲ କଥାଚିତ୍ର ଅଭିନେତା ଭାବରେ କାମ କରୁଛନ୍ତି ।

 ଆଧାର 

 ବାହାର ଲିଙ୍କ୍ 
 

ଶ୍ରେଣୀ:୧୯୬୩ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ତାମିଲ କଥାଚିତ୍ର ଅଭିନେତା
ଶ୍ରେଣୀ:ତେଲୁଗୁ କଥାଚିତ୍ର ଅଭିନେତା
ଶ୍ରେଣୀ:ମାଲାୟଲମ କଥାଚିତ୍ର ଅଭିନେତା
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତା
ବାଲାମ୍ବିକା

ବାଲାମ୍ବିକା (ଦେବୀ) (ବାଲା ନାମରେ ମଧ୍ୟ parichitaa) ଜଣେ ହିନ୍ଦୁ ଠାକୁରାଣୀ ଯାହାଙ୍କୁ ସାଧାରଣତଃ ଦକ୍ଷିଣ ଭାରତରେ ପୂଜା କରନ୍ତି । ତାଙ୍କ ନାମ କହିଲେ ଶିଶୁ ଦେବୀଙ୍କୁ ବା ଜ୍ଞାନ ଦେବୀଙ୍କୁ ବୁଝାଏ । 

ବାଲାମ୍ବିକା ଦେବୀଙ୍କର ବର୍ଣ୍ଣନା ପବିତ୍ର 'ବାଲାମ୍ବିକା ଦଶକମ' ପୁସ୍ତକରେ ଦେଖିବାକୁ ମିଳେ । ଛବିରେ ତାଙ୍କର ଚାରି ଭୁଜ ଥାଏ ଓ ପ୍ରତ୍ୟେକ ପାପୁଲିରେ ଗୋଟିଏ କରି ଲାଲ ବୃତ୍ତ ଥାଏ । ସେ ଗୋଟିଏ ଭୁଜରେ ଶିକ୍ଷା ପୁସ୍ତକ ଏବଂ ଅନ୍ୟ ଭୁଜରେ ଜପାମାଳା ଧରିଥାଆନ୍ତି । ବାଲାମ୍ବିକା ଜଣେ ଶିଶୁ ଭାବରେ ପ୍ରତୀୟମାନ ହୁଅନ୍ତି, ଶିଶୁ ଭଳି ବ୍ୟବହାର କରନ୍ତି କିନ୍ତୁ ପ୍ରକୃତରେ ସେ ଉନ୍ନତ ଜୀବନ ଯାପନ କରିବା ପାଇଁ ପ୍ରକୃତ ଜ୍ଞାନ, ଶିକ୍ଷା, ବୁଦ୍ଧି, ଶକ୍ତି ଓ ସମୃଦ୍ଧିକୁ ପ୍ରଦାନ କରନ୍ତି । ବେଳେବେଳେ ସେ ଶିଶୁମାନଙ୍କର ଦେବୀ ଭାବରେ ମାନ୍ୟତା ପାଆନ୍ତି ।

ମୂଳମନ୍ତ୍ର 
“ଓମ କ୍ଲୀମ ସୋ । ସୋ, କ୍ଲିମ୍ ଓମ ଓମ କ୍ଲିମ୍ ସୋ ।”   
ଓମ ଅର୍ଥ ଶିକ୍ଷା । କ୍ଲିମ୍ ଅର୍ଥ ଚୁମ୍ବକୀୟ ଆକର୍ଷଣ । ସୋ ସମୃଦ୍ଧି । 
ଏହି ତିନି ସାଧାରଣ ଶବ୍ଦ ହେଉଛି ସମସ୍ତ ପାର୍ଥିବ ସମସ୍ୟାର ସମାଧାନ । ଏହି ମୂଳ ମନ୍ତ୍ର ଜପ କରିବା ସଙ୍ଗେ ସଙ୍ଗେ ବାଲା ଅମ୍ବିକା ତୁମ ପାଖକୁ ଚାଲିଆସନ୍ତି । ତୁମେ ବାଲା କହିବା ମାତ୍ରେ ସେ ତୁମ କଥା ଶୁଣିବାରେ ମଜ୍ଜି ଯାଆନ୍ତି ।

ମନ୍ଦିର 
ଆରିୟୁଲାର ଜିଲ୍ଲା, ତାମିଲ ନାଡ଼ୁରେ ଥିବା କର୍ମଶାଭେଲି ସ୍ଥାନର  କର୍କେଦେସ୍ୱରର ମନ୍ଦିରରେ ବାଲମ୍ବିକାଙ୍କର ମନ୍ଦିର ଅଛି । ଏହି ମନ୍ଦିର ପ୍ରାୟ ୧୦୦୦ରୁ ୨୦୦୦ ବର୍ଷ ପୁରୁଣା । ନନ୍ଦୀ ସାଥିରେ ପ୍ରଭୁ ବିନାୟକ ମିଶି ଶିବ ପୂଜା କରୁଥିବା ଚିତ୍ର ମନ୍ଦିର ଗାତ୍ରରେ ଦେଖାଯାଏ । କର୍କଟ ରାଶିର ଲୋକ ଏଠାରେ ଏ କୌଣସି ସମସ୍ୟାର ଉପଶମ ନିମନ୍ତେ ପୂଜା କରନ୍ତି ।  

ପାଳନ କରାଯାଉଥିବା ବିଭିନ୍ନ ଉତ୍ସବ  
 Festival  Time ପ୍ରଦୋଷପ୍ରତି ମାସ   ତାମିଲ ନୂଆ ବର୍ଷ ଦିନ ଅପ୍ରେଲ ୧୪  ଆଦି ପୁରମଜୁଲାଇ-ଅଗଷ୍ଟ  ବିନାୟକ ଚତୁର୍ଥୀଅଗଷ୍ଠ-ସେପ୍ଟେମ୍ବର  ନବରାତ୍ରିସେପ୍ଟେମ୍ବର-ଅକ୍ଟୋବର ଅଇପାଶି ଅନ୍ନଭିଷେକମ ଅକ୍ଟୋବର–ନଭେମ୍ବର  ମରଗାଝି ତିରୁବାଧ୍ୟରାଇ ଡିସେମ୍ବର–ଜାନୁଆରୀ 

ପବିତ୍ର ପୁସ୍ତକ 
ତାଙ୍କର ପବିତ୍ର ପୁସ୍ତକର ନାମ ବାଲାମ୍ବିକା ଦଶକମ । “ବାଲାମବୟକାୟା କିଏ ଓ କାହାର” ଏହି ବିଷୟ ବର୍ଣ୍ଣନା କରାଯାଇଛି । ପ୍ରତି ଧାଡ଼ିରେ ଲେଖାଅଛି, ହେ ବାଲାମ୍ବିକା, ମୋ ପ୍ରତି ଏକ ଦୟା ଦୃଷ୍ଟି ରଖିଥାଅ । ଏହି ପୁସ୍ତକ ମୂଳତଃ ସଂସ୍କୃତରେ ଲେଖା ଯାଇଥିଲା ଓ ପି.ଆର.ରାମଚନ୍ଦର ଏହାକୁ ଅନୁବାଦ କରିଥିଲେ ।    
ଆଧାର

 
External links
 Sribalathirupurasundari.com
 Hindupedia.com
 Temple.dinamalar.com
 Secure.flickr.com
 Balambikathirupanitrust.webs.com
 
ଶ୍ରେଣୀ:ହିନ୍ଦୁ ଦେବୀ
ଗୌରବ ବଜାଜ

ଗୌରବ ବଜାଜ (ଜନ୍ମ: ୬ ଅପ୍ରେଲ ୧୯୯୭) ଜଣେ ଭାରତୀୟ ଅଭିନେତା ଓ ମଡେଲ ।-  ସେ ହିନ୍ଦୀ କଥାଚିତ୍ର ଓ ଧାରାବାହିକ ଆଦିରେ ଅଭିନୟ କରିଛନ୍ତି । ଏହା ବ୍ୟତୀତ ସେ କିଛି କ୍ଷୁଦ୍ର ଚଳଚ୍ଚିତ୍ରର ଲେଖକ ତଥା ପ୍ରଯୋଜକ ଭାବରେ ମଧ୍ୟ କାମ କରିଛନ୍ତି ।

 ଜନ୍ମ 
ସେ ୧୯୯୭ ମସିହାର ଅପ୍ରେଲ ୬ ତାରିଖରେ ଜନ୍ମଗ୍ରହଣ କରିଥିଲେ ।

 ଅଭିନୀତ କଥାଚିତ୍ର 

 ଫିର୍ କଭି
 ଦହେକ୍: ଏ ରେଷ୍ଟଲେସ୍ ମାଇଣ୍ଡ୍
 କିର୍‌କିଟ୍
 ଭ୍ରୁମ୍

 ଦୂରଦର୍ଶନ 
 ବର୍ଷ ଶୀର୍ଷକ ଚରିତ୍ରନାମ ଭୂମିକ ୨୦୧୩ ୟେ ହୈ ଆଶିକି - ପ୍ରଥମ ଭାଗ (୨ୟ ଅଧ୍ୟାୟ: "ଟିପ୍ ଟିପ୍ ବରଷେ ପ୍ୟାର୍") ବିନୟ ମୁଖ୍ୟ ଭୂମିକା୨୦୧୪ଇସ୍କ କିଲ୍‌ସ୍ଲଭ୍ ବାଏ ଚାନ୍ସ

 ଆଧାର 

 ବାହାର ଲିଙ୍କ୍ 
 

ଶ୍ରେଣୀ:୧୯୯୭ ଜନ୍ମ
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତା
ଶ୍ରେଣୀ:ହିନ୍ଦୀ ଦୂରଦର୍ଶନ ଅଭିନେତା
ଶ୍ରେଣୀ:ଜୀବିତ ବ୍ୟକ୍ତି